GiliGold/VAD_KnessetCorpus huggingface dataset:
עפר שלח: אנחנו יושבים בחדר הזה כבר כמעט יומיים ואנחנו אנשים שמכירים אחד את השני ומכבדים אחד את השני ומנהלים כאן שיח גלוי עיניים, עם כל זה שאנחנו קואליציה ואופוזיציה והתקציב הזה הוא תקציב שבסופו של דבר לא תקציב של איחוד.
עפר שלח: הוא לא תקציב של איחוד בגלל מצב נתון.
עפר שלח: בגלל מצב כלכלי נתון ולא בגלל שום דבר אחר.
עפר שלח: השאלה הזו מי יעבוד, מי יישא בנטל, בנטל של הכלכלה, מי בסופו של דבר יהיה הציבור שעובד ומשלם מסים ונושא על כתפיו את המשק הישראלי, היא שאלה שאתם צריכים להכיר בה.
עפר שלח: כולנו צריכים להכיר בה בצד זה שאנחנו אומרים שצריך לאפשר לכל אדם שרוצה לעבוד, לעבוד.
עפר שלח: בצד זה שאנחנו אומרים שיש ציבורים במדינת ישראל שכן רוצים לעבוד והמדינה לא נתנה להם את השירות המספיק כדי שהם יוכלו לעשות זאת.
עפר שלח: בצד זה אנחנו צריכים להכיר בזה שזאת בעיה אמיתית וצריך להתמודד אתה וכולם צריכים להכיר בזה.
עפר שלח: נקעה הנפש, לא מזה.
עפר שלח: זה לא משנאת האחר אלא מהתחושה של אוזלת יכולת של הממלכה בסופו של דבר ליצור תנאים בהם כולם יישאו בנטל וליצור תרבות בה כולם נושאים בנטל.
עפר שלח: אחרי שאמרתי את זה, אני רוצה להגיד לכם עוד דבר.
עפר שלח: שגית תיארה היטב את המצב המשפטי.
עפר שלח: לא נעשתה העבודה שהייתה צריכה להיעשות כדי להביא בסופו של דבר משהו שנוכל להתמודד אתו.
עפר שלח: אני אומר לכם שלחוק הזה כמו שהוא מופיע כאן, יש רוב בחדר הזה.
עפר שלח: יש לו רוב.
עפר שלח: אל תסתכל עלי כך.
עפר שלח: אני אספור לך את האצבעות ואני אגיד לך.
עפר שלח: יש לו רוב בחדר הזה.
עפר שלח: אנחנו דאגנו לכך שיהיה לו רוב בחדר הזה.
עפר שלח: יש משמעת קואליציונית.
עפר שלח: סיעות הקואליציה חתומות על הסכם קואליציוני שהקריטריון הזה נמצא בו.
עפר שלח: הן מחויבות לו.
עפר שלח: אגב, הוא עבר בהחלטת ממשלה בעניין אחר, בעניין הדיור.
עפר שלח: אני רוצה להזכיר שכאשר הכוח היה בידיים של מישהו אחר, הוא קבע קריטריונים שניקרו את עיני הציבור הכללי באותה מידה בדיוק, הלא הוא קריטריון הוותק בנישואין ואתם יודעים בדיוק על מה אני מדבר.
עפר שלח: האמירה הזאת שמי שיש לו כוח מכתיב, היא עובדת לשני הצדדים.
עפר שלח: לחוק הזה יש רוב.
עפר שלח: הוא יעבור כאן והוא יעבור ברביזיה.
עפר שלח: אם נרצה, הוא יעבור.
עפר שלח: אחרי שאמרתי את זה, בגלל שהעבודה הזאת לא מונחת לפנינו, בגלל האווירה בה אנחנו מדברים, אני אומר לכם שאני מבקש שהדיון בנושא הזה יתקיים ואני אומר לכם שאנחנו נדאג שהוא יתקיים בתוך ימיו של המושב הזה.
עפר שלח: אני מבקש שהוא לא יתקיים עכשיו, אבל אני מבקש התחייבות של יושב ראש הוועדה שהוא יתקיים בתוך המושב הזה.
עפר שלח: ברגע שיונחו הקריטריונים בחדר, שהדיון יתקיים.
עפר שלח: הסירו דאגה מלבכם, ידידיי המתנגדים, החוק עבור יעבור.
ניסן סלומינסקי: שמענו את שגית שאמרה שחסרים כאן דברים שהשרים צריכים להביא לנו ואנחנו מנועים מלקיים את הדיון, אנחנו נפצל את הדיון בנושא.
שגית אפיק: רק את 16(2).
שגית אפיק: יש לנו כאן גם את 16(1).
שגית אפיק: מיצוי כוח ההשתכרות הוא 16(2).
משה גפני: מה זה 16(1)?
שגית אפיק: 16(1) זה מקדם העדכון.
שגית אפיק: זה נדון יחד עם הרשויות המקומיות, עם ההסכם ברשויות המקומיות.
שגית אפיק: יש לנו כמה תיקוני נוסח עליו.
ניסן סלומינסקי: נפצל את הנושא וברגע שנקבל את כל מה שנצרך כדי לקיים דיון רציני בנושא הזה – גם אם זה יהיה בשבוע הבא או בעוד שבועיים – נעשה זאת.
עפר שלח: עד סוף המושב הזה.
ניסן סלומינסקי: אנחנו נקיים את הדיון בנושא הזה.
ניסן סלומינסקי: ברגע זה אני מעלה להצבעה.
שגית אפיק: אתה מעלה להצבעה את פיצול סעיף 16(2) לפי סעיף 84 לתקנון.
שגית אפיק: נניח את הודעת הפיצול יחד עם כל יתר הודעות הפיצול למליאה.
ניסן סלומינסקי: מחוסר נתונים לסעיף הזה, אני מציע לפצל את הסעיף.
ניסן סלומינסקי: סעיף 16(2) – פה אחד אושר פיצול הסעיף.
ניסן סלומינסקי: אני רוצה להגיד עוד דבר אחד.
ניסן סלומינסקי: מקרב לב אני מודה לעפר.
יצחק כהן: גם אני רוצה להגיד משהו.
ניסן סלומינסקי: אני יודע שזה לא קל.
ניסן סלומינסקי: עברתי אתו הרבה שעות בנושא הזה ואני יודע מה המשמעות של מה שהוא עשה.
ניסן סלומינסקי: אני ממש מודה לך, תודה, עפר.
ניסן סלומינסקי: אני רוצה לשאול את ליצמן.
ניסן סלומינסקי: יש לנו כמה נושאים שאנחנו מנועים מלדון בהם.
גילה גמליאל: אתמול העלינו את זה כפשרה ואז לא היינו צריכים לסבול את כל השעות האלה עד הדיון.
גילה גמליאל: מה היה ההיגיון לדחות את זה להערב?
ניסן סלומינסקי: גילה, זה לא מוסיף.
עיסאווי פריג': היא צודקת מאוד.
עיסאווי פריג': אנחנו סבלנו.
עיסאווי פריג': עברנו שעות של סבל.
גילה גמליאל: אתמול הצעתי את זה.
גילה גמליאל: ישבתי עם הקואליציה והבאתי את זה כהצעה מטעמם.
גילה גמליאל: היום מתעוררים ונזכרים לעשות את אותו הדבר.
עיסאווי פריג': צודקת.
עיסאווי פריג': התחננו שזה יהיה אתמול והיינו גומרים את הכול.
עיסאווי פריג': לא היינו צריכים לנסוע ב-3 וב-4 לפנות בוקר.
גילה גמליאל: העיקר לקבל קרדיט.
גילה גמליאל: אני הצעתי אתמול ש-יש עתיד ייקחו את הקרדיט על העניין הזה.
ניסן סלומינסקי: ליצמן, יש לי בקשה.
ניסן סלומינסקי: מאחר וכמה חוקים הוגדרו כנושא חדש למרות שהם באמת חלק אינטגרלי, יש לי בקשה והיא להוריד את הנושא של נושא חדש כדי שנוכל לקיים דיון ולא לחכות.
עיסאווי פריג': ליצמן, אני מצטרף לבקשה של ניסן.
גילה גמליאל: כי ניסן היה אמור לקבל את הקרדיט על העניין הזה.
ניסן סלומינסקי: עזבו את הקרדיט.
ניסן סלומינסקי: ליצמן, תוותר כדי שנוכל ללכת הביתה.
גילה גמליאל: ניסן, מגיע לך הקרדיט.
גילה גמליאל: אתמול הודעת לנו בקואליציה.
ניסן סלומינסקי: אין לי קרדיט.
ראובן ריבלין: תוותר על ועדת הכנסת כי הוועדה שיושבת כאן תעבור לוועדת הכנסת והיא תהיה אותה ועדה.
ניסן סלומינסקי: ליצמן קיבל את זכות הדיבור.
אלעזר שטרן: מירב, רובי אתמול בצדק נתן לך קרדיט על ההמצאה של נושא חדש.
מרב מיכאלי: זה כתוב בתקנון.
אלעזר שטרן: אבל חוץ מה-1.4 יצא מזה רק טרטור.
ניסן סלומינסקי: ליצמן קיבל את רשות הדיבור.
עיסאווי פריג': יש שיר בערבית שאומר: מי שסיבך אותנו, ישחרר אותנו.
יעקב ליצמן: כל הנושא של הנושא החדש, אני לא צריך להחליט לבד אלא אני רוצה לצאת עם החברים ולדבר אתם שתי דקות בחוץ.
יעקב ליצמן: אני חייב להעיר לעפר ואני מדבר ברצינות.
יעקב ליצמן: דיברת ברצינות וגם אני מדבר ברצינות.
יעקב ליצמן: אני חושב שיש לי הרבה מה לענות לך.
יעקב ליצמן: אני חושב שיש לך הרבה אי הבנה במגזר החרדי.
יעקב ליצמן: אני אומר את הדברים ברוגע ובלי צעקות, מה גם שכבר אין לי קול.
יעקב ליצמן: אני אומר לך שיש הרבה אי הבנה במה שקורה גם בעבודה וגם בקבלת עבודה.
יעקב ליצמן: אני אזמין אותך כדי שתראה את הדברים מקרוב.
יעקב ליצמן: לכן אני לא רוצה להרחיב בנושא הזה אבל אני אומר לך שאתה טועה בגדול.
יעקב ליצמן: אני מבקש הפסקה.
עיסאווי פריג': לפני ההפסקה אני רוצה להתייחס למגזר הערבי.
עיסאווי פריג': לימדו אותי שאת הסוס שמים לפני העגלה ואז סוחבים.
עיסאווי פריג': אתה מבקש מהחברה והמגזר הערבי לשים את העגלה לפני הסוס ואתה אומר לסוס שידחף את העגלה.
עיסאווי פריג': האישה הערבייה מאוד רוצה לעבוד, אבל תאפשר לה את התנאים ואת השירותים המינימליים לעבוד ואתה תראה איזה מגזר תקבל ולאיזה מגזר יהיה משקל בתרומה ובצמיחה.
עיסאווי פריג': הגיע הזמן שנתייחס לחברה הערבית כי כל שקל שאנחנו שמים שם הוא לא הוצאה אלא הוא השקעה.
ניסן סלומינסקי: לפני שאנחנו עושים הפסקה של כמה דקות, לבקשתה של שגית נחזור לסעיף 16(1).
שגית אפיק: אני מבקשת שתצביעו על הסעיף.
שגית אפיק: אנחנו בסעיף ב', סעיף 16(1).
שגית אפיק: יש כמה תיקוני נוסח מאוד מאוד קלים.
שגית אפיק: בכותרת שוליים, זה תיקון חוק ההסדרים במשק המדינה והוראת שעה לשנת 2014.
שגית אפיק: יש שם הפניה, בהגדרה מדד השכר הציבורי, שאמרנו שננסח אותה והניסוח יהיה: לפי מגזר, תת מגזר וענף כלכלי ראשי בסך כל השירותים הציבוריים, עמודה סך כולל.
שגית אפיק: זה יהיה במקום לוח ה'5 כמו שכתוב אצלכם – לוח ה'9.
שגית אפיק: פסקה (ג) היא הוראה חדשה שניסחנו.
שגית אפיק: "בשנת 2014 יקראו את ההגדרה שיעור עדכון מדד השכר הציבורי כך.
שגית אפיק: שיעור עדכון מדד השכר הציבורי, שיעור השינוי במדד השכר הציבורי בין המדד שנקבע לחודש מסוים (להלן – חודש הייחוס) שהיה המדד האחרון הידוע ב-20 באוקטובר של שנת הכספים 2013 לעומת מדד השכר הציבורי שנקבע לחודש שקדם ב-12 חודשים לחודש הייחוס, לפי המדגם החדש" - בדקנו וזה באותו לוח.
שגית אפיק: זאת הערת נוסח – "כמשמעותו בפרסום הלשכה המרכזית לסטטיסטיקה האמור בהגדרה מדד השכר הציבורי".
שגית אפיק: זה מקדם העדכון.
שגית אפיק: לא היו לנו הסתייגויות.
ניסן סלומינסקי: מי בעד לאשר את סעיף 16(1)?
ניסן סלומינסקי: סעיף 16(1) – אושר פה אחד.
יעקב ליצמן: אני מוריד את הרביזיה שלי.
ניסן סלומינסקי: הפסקה של חמש דקות.
ניסן סלומינסקי: (הישיבה הופסקה 19:15 בשעה וחודשה בשעה 19:30)
שגית אפיק: חבר הכנסת ליצמן, ההחלטה שלכם היא להסיר את כל הנושאים החדשים שהיו אמורים לעלות.
שגית אפיק: בנוסף הסרת את הרביזיה שלך לגבי פרק מיסוי מקרקעין.
יעקב ליצמן: אמרתי לפרוטוקול.
שגית אפיק: פרק מיסוי מקרקעין – אושר בוועדה.
שגית אפיק: משהסרת את הרביזיה שלך, האישור שלו נותר בתוקף כפי שהוא היה.
ניסן סלומינסקי: צריך להודיע לוועדת הכנסת שאין צורך בכינוסה.
יעקב ליצמן: הודענו להם.
ניסן סלומינסקי: חברה שקופה.
ניסן סלומינסקי: רבותיי, אמרו לנו ב-9:10 יש סיכוי שיסגרו את החשמל.
שגית אפיק: חברה שקופה, נושא י' אצלכם.
שגית אפיק: היה לגביה נושא חדש.
שגית אפיק: משהוסר הנושא החדש, אפשר להצביע על חברה שקופה.
שגית אפיק: כ"ב.
שגית אפיק: דחיית תיאום נקודות זיכוי.
שגית אפיק: התווסף לזה דחיית תיאום של תקרות ההכנסה.
שגית אפיק: משהוסרה טענת נושא חדש, אני אקריא את הסעיף המלא עם התוספת: 41.
שגית אפיק: על אף הוראות סעיף 120ב(א) – זה הסעיף שעוסק בתיאום – ב-1 בינואר של שנת המס 2014 לא יתואמו תקרות ההכנסה וסכומי נקודות הזיכוי.
שגית אפיק: ב-1 בינואר של שנת 2015 יתואמו לפי הוראות הסעיף האמור תקרות ההכנסה וסכומי נקודות הזיכוי כפי שהיו ב-1 בינואר של שנת 2014 לפי שיעור עליית המדד בשנת המס 2014.
ניסן סלומינסקי: מי בעד אישור?
ניסן סלומינסקי: סעיף 41 - אושר.
שגית אפיק: אנחנו עוברים ל-י"א, פרק הנאמנויות.
שגית אפיק: יש לנו כאן הסתייגויות של מחיקה.
אייל לב ארי: יש תיקוני נוסח.
אייל לב ארי: הראשון, בעמוד הראשון, יש שתי כוכביות.
אייל לב ארי: הוכנסו הגדרות של נאמנות נהנה תושב ישראל – "נאמנות כאמור בסעיף 75ח(1).
אייל לב ארי: נאמנות קרובים, נאמנות כאמור בסעיף 75ח(1)(ב)".
אייל לב ארי: בסעיף התחילה, תחולה והוראות מעבר, סעיף 42(ו)(1), הפניה לסעיף, לא 75ח(1)(ב) אלא לסעיף 75ח(1)(ד).
אייל לב ארי: הסתייגות לסעיף 42.
שגית אפיק: הסתייגות של הקבוצה לסעיף 42(ב)(1), שהתחילה תהיה ביום 1 בינואר 2015.
שגית אפיק: הסתייגות של הקבוצה שגם הוראת המעבר בנאמנויות, תחילתה תהיה ב-1 בינואר 2015 ולא ב-1 בינואר 2014.
שגית אפיק: אתה יכול להצביע על פרק הנאמנויות שזה 40(23), (24), (25), (26), (27), (28) עד (36), (42)(ב), פסקאות (47)(א)(1), (3) ו-(ג), פסקה (60) וסעיף 42(ב)(9)(א) ו-42(ו)(1) עד (3).
ניסן סלומינסקי: מי בעד אישור הסעיפים עם תיקוני הנוסח כפי שהוקראו?
ניסן סלומינסקי: הסעיפים – אושרו.
שגית אפיק: סעיפים 82(2).
שגית אפיק: אני מדברת על חינוך כיתות ב'.
ניסן סלומינסקי: הנושא של החצי מיליארד שירד מהחינוך.
ניסן סלומינסקי: קיבלנו את הפירוט וראינו שחלק מזה זה הנושא של כיתות א'.
ניסן סלומינסקי: על זה אנחנו נקיים את הדיון.
ניסן סלומינסקי: מאחר שבין כך אנחנו צריכים לקיים את הדיון על החלק התקציבי ביום שני הבא, לאחר שיהיה דיון על תקציב הביטחון, אז נקיים דיון גם על זה ולצורך כך נוכל להזמין את כל הנוגעים בדבר כדי שהדיון יהיה דיון לעומק, דיון מסודר ונקבל החלטות טובות.
ניסן סלומינסקי: אני מדבר על הנושא של כיתות א'.
טמיר כהן: סדר יום, כולל הנושא הזה, ליום שני – ייכלל.
שגית אפיק: אנחנו מחכים לנועה.
שגית אפיק: נשאר הקייפינג, ביטוח סיעודי והסטודנטים.
ראובן ריבלין: את הקייפינג סיימנו כשהתקבלה ההסתייגות של רוברט.
רוברט אילטוב: ההסתייגות לא התקבלה.
רוברט אילטוב: התקבל הדיון.
רוברט אילטוב: אמרתי שלא נצביע על ההסתייגות אלא נעביר אותה למליאה.
ראובן ריבלין: זאת אומרת, הוא רוצה להשאיר את ההסתייגות בלי שהוא מצביע עליה.
ניסן סלומינסקי: הגיעה נועה.
ראובן ריבלין: אנחנו שבים לקייפינג.
ראובן ריבלין: ההסתייגות התקבלה ורוברט רוצה שזה ייכנס כהסתייגות למליאה.
נועה בן שבת: אנחנו מדברים על סעיף 27.
נועה בן שבת: ההסתייגות הייתה של חברי הכנסת חמד עמאר ורוברט אילטוב שהציעו להגיד שיחריגו את מתן השירותים על ידי בית חולים ירושלמי, למעט בית חולים שביקש להיכנס להתחשבנות.
רוברט אילטוב: ההסתייגות עברה בפעם הראשונה.
רוברט אילטוב: ביקשנו רביזיה.
רוברט אילטוב: הרביזיה עברה והייתה כאן החלטה של הקבוצה שזה נושא חדש.
רוברט אילטוב: חבר הכנסת ליצמן טען שזה נושא חדש.
רוברט אילטוב: עכשיו הוא הסיר את טענתו לנושא חדש ואני מבקש להעלות את ההסתייגות שלי למליאה.
ניסן סלומינסקי: כדי שזה יקרה, אנחנו צריכים להצביע ולהפיל את זה.
ניסן סלומינסקי: אנחנו נצביע נגד כדי שהוא יוכל להעלות את זה למליאה.
ניסן סלומינסקי: מי בעד ההסתייגות של רוברט?
ניסן סלומינסקי: היא עולה למליאה.
נועה בן שבת: כיוון שההסתייגות נפלה, אנחנו נצביע על סעיף 27 כולל רשימה של גורמים שלא חל עליהם הסדר ההתחשבנות וגם קובע את מועד התחילה והתוקף של ההוראה.
ניסן סלומינסקי: מי בעד אישור סעיף 27 כפי שהגדירה לנו נועה?
ניסן סלומינסקי: סעיף 27 – אושר.
ראובן ריבלין: גם ליצמן נמנע.
נועה בן שבת: סליחה, הסעיף לא כולל את מועד התחילה.
נועה בן שבת: רק את מועד התוקף.
נועה בן שבת: בצהרים התברר לי שהנתון הוא לא נכון.
נועה בן שבת: אמורים להיות עוד שני בתי חולים בירושלים שהם כן בהסדר אבל מתברר שיש בתי חולים של המיסיון בירושלים אבל הם לא בהסדר.
ניסן סלומינסקי: נמסרה הודעה לפרוטוקול שבירושלים שני בתי החולים של המיסיון שנאמר שהם בתוך ההסדר, הם לא בתוך ההסדר.
ניסן סלומינסקי: רבותיי, גילה הגיעה.
ניסן סלומינסקי: נקודות זיכוי לסטודנטים.
מיכל בירן: אני מבקשת התייעצות סיעתית.
ניסן סלומינסקי: יעקב ליצמן: אדוני היושב ראש, בחוץ סיכמנו שזאת תהיה הוראת שעה ואני לא יודע למה צריך עוד פעם התייעצות סיעתית.
ניסן סלומינסקי: צריך רק להצביע.
יעקב ליצמן: אז תצביע.
ניסן סלומינסקי: אבל היא ביקשה התייעצות סיעתית.
יעקב ליצמן: בחוץ סיכמנו אתה.
ניסן סלומינסקי: דבר אתה.
יעקב ליצמן: אני לא אצא פעמיים למשא ומתן על אותו נושא.
יעקב ליצמן: (הישיבה נפסקה בשעה 19:50 ונתחדשה בשעה 19:55)
ניסן סלומינסקי: היה משהו בהתייעצות שאנחנו צריכים לדעת או אנחנו רצים הלאה?
מיכל בירן: קטעת אותנו באמצע.
ניסן סלומינסקי: הנושא של הסטודנטים.
ניסן סלומינסקי: אם יש מישהו שרוצה להתייעץ, שיעשה את זה עכשיו.
ניסן סלומינסקי: תעשו את זה במקביל ולא בטור.
ראובן ריבלין: אדוני היושב ראש, אתה ממשיך את הישיבה?
ראובן ריבלין: יש רק מקום אחד שאנשים יכולים לדרוש וזה כאשר יש אנשים שנענים.
ראובן ריבלין: אני לא אומר סוחטים.
ראובן ריבלין: הם רוצים.
ניסן סלומינסקי: זה הסכם.
ראובן ריבלין: זה כאילו עושים מכולנו סמרטוטים.
ראובן ריבלין: תסלח לי.
ראובן ריבלין: מפסיקים ישיבות.
ראובן ריבלין: אתה היושב ראש, תתחיל לנהל את הישיבה.
ניסן סלומינסקי: זה הנושא עכשיו.
ניסן סלומינסקי: תעשו את זה ממש דקה.
גילה גמליאל: אני סיכמתי עם אייל על 2014.
ניסן סלומינסקי: בנושא של הסטודנטים, בכחול מופיע שרוצים לבטל את נקודות הזיכוי של בוגרי תואר ראשון ובוגרי תואר שני, כל אחד לפי דרגתו ומעלתו.
ראובן ריבלין: נקודות הזיכוי.
ניסן סלומינסקי: נקודות הזיכוי.
ניסן סלומינסקי: יש כאן הצעה שאומרת שבוגרי תואר ראשון, תישאר להם נקודת זיכוי אחת לשנה, ובוגרי תואר שני, תישאר להם חצי נקודת זיכוי לשנה וזאת תהיה הוראת שעה עד סוף 2014.
ניסן סלומינסקי: זה סיכום שהוסכם גם עם הסטודנטים.
יצחק כהן: זה שיפור.
גילה גמליאל: משמעותית.
גילה גמליאל: בסך הכול שנה אחת ואז החוזר חוזר עם כל ההטבות שלו.
יצחק כהן: מה שהשיגו הסטודנטים, זה שיפור.
מיכל בירן: שגית, אני מבקשת שיירשם נושא חדש.
יצחק כהן: זה לא נושא חדש.
ניסן סלומינסקי: בשביל זה הייתה ההתייעצות?
רוברט אילטוב: מה הנושא החדש שם?
ראובן ריבלין: הם יכולים להתווכח בחוץ.
ראובן ריבלין: תצביע.
ניסן סלומינסקי: על מה אני אצביע?
ניסן סלומינסקי: היא אומרת לי שזה נושא חדש ולכן אני לא יכול להצביע.
ראובן ריבלין: אבל היא לא הייתה כאן חמש דקות.
ראובן ריבלין: לא יכול להיות הדבר הזה.
ניסן סלומינסקי: מירב, תסבירי לי מה הולך כאן.
ראובן ריבלין: ניסן, העם השתנה בארבע השנים שהלכת לגלות.
ראובן ריבלין: צריך להבין שאנחנו צריכים להתאים את עצמנו לעם.
ראובן ריבלין: חמש דקות – תצביע.
ניסן סלומינסקי: אתם יורדים מזה?
ניסן סלומינסקי: אם זה נושא חדש, לא ידונו בזה אלא יישאר הכחול.
ניסן סלומינסקי: זה נושא חדש או שאנחנו מצביעים על הכחול?
מיכל בירן: זה נושא חדש.
מיכל בירן: אני מבקשת שוועדת הכנסת תכריע בעניין.
ראובן ריבלין: שמענו אותך.
ניסן סלומינסקי: אנחנו מעלים את הנוסח בכחול.
ראובן ריבלין: זה אומר שמבטלים את נקודות הזיכוי.
ניסן סלומינסקי: יש את ההצעה של בועז טופורובסקי.
רוברט אילטוב: היא לא יכולה להגיע להסכם ולטעון שההסכם שלה הוא נושא חדש.
רוברט אילטוב: יש גבול לתעלול.
מרב מיכאלי: לא הגיעו אתנו לשום הסכם.
ניסן סלומינסקי: תבינו, אם אתם טוענים שזה נושא חדש, אין לי בעיה, אני חוזר לנושא הישן, להצעה של בועז.
ראובן ריבלין: אני יודע לקרוא כמה מהלכים ואני ידעתי שזה הולך להיות.
ניסן סלומינסקי: זה לא יהיה בחוק ההסדרים.
ניסן סלומינסקי: יישאר הכחול.
גילה גמליאל: אני אמצא לזה פתרון.
ניסן סלומינסקי: אין ועדת כנסת ובסוף יישאר הכחול.
גילה גמליאל: אתה תמתין בסבלנות.
ראובן ריבלין: מה זה אתה תמתין בסבלנות?
ראובן ריבלין: אדוני היושב ראש, יש סדר יום.
ראובן ריבלין: אתה גומר את הישיבה או אתה רוצה שנמתין בסבלנות?
ניסן סלומינסקי: יש שני נוסחים.
ראובן ריבלין: לא נשמע דבר כזה.
עדי קול: אי אפשר שכולם יסכימו כל הזמן.
ראובן ריבלין: לא נשמע דבר כזה, שאנחנו נחכה.
רוברט אילטוב: מה הצעתו של בועז טופורובסקי?
ניסן סלומינסקי: בוגרי תואר ראשון – נקודת זיכוי, בוגרי תואר שני – חצי נקודת זיכוי.
יצחק כהן: היא ירדה מזה.
ראובן ריבלין: היא ירדה מנושא חדש.
גילה גמליאל: היא ירדה מזה בלי קשר למה שדיברתי אתך.
ראובן ריבלין: אין סוחטים בלי שיש נסחטים.
יצחק כהן: חד וחלק.
ניסן סלומינסקי: אם היא נשארת בזה, אנחנו מבטלים את ה-1.4.
גילה גמליאל: האוצר יוותר על ה-1.4.
ניסן סלומינסקי: לא, לא האוצר.
ניסן סלומינסקי: אם הם נשארים כך ומשחקים עם כולם.
ניסן סלומינסקי: תגמרי את זה.
גילה גמליאל: אני לא אמורה להגיע אתם להסכם.
ניסן סלומינסקי: אז נעשה הצבעה.
ניסן סלומינסקי: אם היא אומרת שזה נושא חדש, אין דיון.
ניסן סלומינסקי: אנחנו נסיים מה שהתחלנו קודם.
שמרית גיטלין שקד: סעיף 56(11).
ניסן סלומינסקי: אנחנו באמצע הביטוח הלאומי.
ניסן סלומינסקי: הלכו להביא את החומר.
שמרית גיטלין שקד: אני מקריאה את פסקה 56(11).
שמרית גיטלין שקד: בלוח ב' בטור שכותרתו שיעור בפרט 2.4., במקום 210 יבוא 173.
שמרית גיטלין שקד: יש לנו שלוש הסתייגויות עליהן צריך להצביע.
שמרית גיטלין שקד: הסתייגות ראשונה של חבר הכנסת משה גפני ומיקי רוזנטל שמציעים במקום 210, יבוא 164.5.
ניסן סלומינסקי: מישהו לוקח את זה?
שמרית גיטלין שקד: המשמעות היא שלא יופחת הסכום שמשרד האוצר מציע אלא יהיה רק הסכום שמשקף את ההכנסות של המוסד לביטוח לאומי בפועל.
מיכל בירן: אני מבקשת רביזיה.
ראובן ריבלין: הצבעה ביום שני.
שמרית גיטלין שקד: הסתייגות של חבר הכנסת יעקב ליצמן.
שמרית גיטלין שקד: הצעת שההפחתה תהיה מקסימום עד מאה מיליון שקלים.
שמרית גיטלין שקד: הסתייגות של קבוצת חד"ש שמציעה במקום 164.5 – יבוא 250.
ניסן סלומינסקי: אין אף אחד מחד"ש.
ניסן סלומינסקי: ההסתייגות יורדת.
ניסן סלומינסקי: בגלל הרביזיה אנחנו לא יכולים להצביע על זה.
ראובן ריבלין: דבר ראשון ביום שני בבוקר.
אלעזר שטרן: אפשר לעשות את זה ב-8:45.
ניסן סלומינסקי: אם נהיה כאן.
ניסן סלומינסקי: גילה, נקודות זיכוי.
ניסן סלומינסקי: יש לנו שלוש הצעות לנקודות זיכוי.
ניסן סלומינסקי: הצעה אחת היא של הספר הכחול שמבטל לגמרי, הצעה שנייה של בועז והצעה שלישית קיימת שתציגי.
ראובן ריבלין: היא הציגה את זה.
ניסן סלומינסקי: גילה, להצביע על ההצעה שלך?
גילה גמליאל: תנו לי להסביר.
ניסן סלומינסקי: אמרו שזה נושא חדש?
ניסן סלומינסקי: אם זה נושא חדש, זה לא רלוונטי.
מיכל בירן: לא, זה לא נושא חדש.
גילה גמליאל: מירב, אני סוגרת אתכם שזה לא נושא חדש ואת אומרת שזה נושא חדש?
ניסן סלומינסקי: זה לא נושא חדש?
גילה גמליאל: היא סומכת עלי מספיק.
ניסן סלומינסקי: זה לא עניין של סומכת.
ניסן סלומינסקי: היא צריכה להגיד את זה כי אחרת זה לא עוזר לנו.
גילה גמליאל: מיכל, תגידי.
מיכל בירן: זה לא נושא חדש.
גילה גמליאל: מה שניתן להשיג במגבלות הקיימות, הוראת שעה עד שנת 2015 וההסתייגות של עפר שלח בנושא של 1.4 לא תעלה ובזה זה נגמר.
עדי קול: זה לא מה שסיכמנו.
גילה גמליאל: מה שסוכם עם אפשטיין זה או 2015 בלי 1.4 או 2014 עם 1.4.
ניסן סלומינסקי: אני לא מבין את הקשר בין הדברים.
גילה גמליאל: סגרנו או 2015 בלי 1.4 או 2014 עם 1.4.
גילה גמליאל: אני אומרת עד סוף2015 בלי 1.4.
עפר שלח: הוראת שעה עד סוף 2015.
גילה גמליאל: זה היה ההסכם וזה מה שקורה בפועל.
שגית אפיק: כבר עדיפה ההצעה של טופורובסקי, אם את עושה הוראת שעה לשנתיים.
שגית אפיק: את פוגעת יותר סטודנטים.
גילה גמליאל: לא, אני לא פוגעת.
גילה גמליאל: החוק מתבטל לגמרי.
שגית אפיק: אבל את פוגעת בסטודנטים בשנתיים הקרובות.
גילה גמליאל: רגע.
גילה גמליאל: אני אסביר לכם את החוק כי אני יודעת אותו על בוריו.
גילה גמליאל: לפי ההצעה של טופורובסקי נכון להיום על פי החוק מצמצמים לאקדמאים בוגרי תואר ראשון ותואר שני רק לשנה אחת בלבד וזה החוק מכאן והלאה.
גילה גמליאל: מה שאומרת הוראת השעה זה שאת הפשרה של טופורובסקי, אנחנו הולכים אתה קדימה להוראת שעה.
גילה גמליאל: כלומר, הוראת השעה היא לא על החוק הכחול אלא היא על הפשרה.
שגית אפיק: על הפשרה.
גילה גמליאל: ברור שזה על הפשרה.
גילה גמליאל: יש כאן בכלל שאלה?
גילה גמליאל: על הפשרה.
גילה גמליאל: הוראת שעה היא על הפשרה עד שנת 2015.
שגית אפיק: זאת אומרת, עד 2015.
גילה גמליאל: אנחנו דיברנו על כך שיש כאן פשרה.
ערן יעקב: אנחנו חשבנו שנה.
ערן יעקב: את אומרת ששנתיים.
גילה גמליאל: אני אומרת לשנתיים ואז אתם לא פוגעים בהישג של ליצמן ושל מירב.
ערן יעקב: הוא מפסיד שנה.
גילה גמליאל: אבל זה על בסיס הפשרה.
גילה גמליאל: אתה לא מבין מה אני אומרת.
גילה גמליאל: אנחנו ממש לא מקלים.
גילה גמליאל: שגית, תחזרי על הדברים כי את אמרת דברים לא נכונים.
שגית אפיק: חשבתי שאת מבטלת את השנתיים.
גילה גמליאל: זה אומר שבמקום שהפשרה תיכנס לתוקפה כחוק ותפגע בסטודנטים לעתיד לבוא לאורך זמן, שזה יצטמצם לאקדמאים רק למשך שנה.
גילה גמליאל: השלוש שנים יחזרו והשנתיים יחזרו כעבור שנתיים מהיום הזה, כלומר, ב-2015.
שגית אפיק: הוראת שעה על הפשרה של טופורובסקי.
שגית אפיק: הוא יוכל לקבל שנה.
שגית אפיק: רק נגיד את זה.
שגית אפיק: אם אני טועה, תקנו אותי.
שגית אפיק: למעשה ההצעה המתוקנת אומרת שבמהלך השנתיים הקרובות סטודנט לתואר ראשון ולתואר שני יוכל לבחור לקבל נקודת זיכוי עבור תואר ראשון וחצי נקודת זיכוי עבור תואר שני במשך שנה אחת בלבד, באחת מבין השנתיים.
שגית אפיק: בסוף 2015 חוזרים בחזרה לחוק המקורי.
ראובן ריבלין: אני למדתי הערב משהו.
גילה גמליאל: רובי, היה שווה לחכות?
ראובן ריבלין: אנחנו מסכימים אם את מבטלת את הרביזיה על הקייפינג.
ראובן ריבלין: את קודם ביקשת רביזיה וזה אומר שנצטרך לחכות עד 8:45.
גילה גמליאל: מירב, הגענו להסכמות לרדת מהרביזיה.
גילה גמליאל: מיכל, אם אפשר לרדת מהרביזיה.
ראובן ריבלין: עשרים דקות את מבזבזת את זמננו.
שגית אפיק: אנחנו מדברים על סטודנטים שסיימו את לימודיהם וזכאים לתואר בין 2014 עד סוף 2015.
שגית אפיק: בעצם רק מי שיסיים בשנתיים האלה, ייפגע.
ראובן ריבלין: היא מושכת את הרביזיה.
ראובן ריבלין: נצביע על זה.
ראובן ריבלין: היא מבטלת את בקשתה לרביזיה.
טמיר כהן: אלעזר, אתה מסיר את הרביזיה?
אלעזר שטרן: זה חלק מההסכם.
טמיר כהן: יש לנו כאן שתי הסרות רביזיה.
טמיר כהן: גם שלה וגם של שטרן.
אלעזר שטרן: אני מסיר את הרביזיה לגבי ה-1.4.
ניסן סלומינסקי: ההצעה ברורה?
שגית אפיק: אני אומר אותה שוב.
שגית אפיק: זה יחול לגבי סטודנטים שיסיימו את לימודיהם בין 2014 ל-2015.
גילה גמליאל: אני התעקשתי עם אפשטיין שזה יהיה עד 2014 ולא 2015.
גילה גמליאל: הוא אמר בהתניה שה-1.4 של אתמול שלקחו לו, תוסר.
גילה גמליאל: אמרתי שנחזור להצעה המקורית שהייתה עם אפשטיין כך שזה לא יהיה 2014 אלא זה יהיה 2015 ואז לא צריך את ה-1.4 שלו.
גילה גמליאל: זה מה שנסגר.
גילה גמליאל: אל תבלבלו לי את המוח.
גילה גמליאל: דברו עם אפשטיין ורדו ממני.
גילה גמליאל: אתם לא מבינים עברית?
גילה גמליאל: עד 2014 זה היה אמור להיות עם ה-1.4.
יעקב ליצמן: מס הכנסה לא רוצה לוותר על ה-1.4.
יעקב ליצמן: ולא בגלל הכסף אלא בגלל נוחיות כי לא נעים להם לעשות את ה-0,1 אחוז.
יעקב ליצמן: ועדת הכספים לא יכולה להתחשב.
יעקב ליצמן: כסף זה דין אחד, נוחיות זה דין שני.
יעקב ליצמן: אנחנו לא מוכנים לוותר על זה בגלל הנוחיות שלהם.
גילה גמליאל: זה נגמר.
גילה גמליאל: כבר אין לכם צורך לוותר.
גילה גמליאל: הוא כבר משך את הרביזיה ואפשר להתקדם.
עפר שלח: אתה לא יכול להגיד ש-0,1 אחוז זה לא כסף.
יעקב ליצמן: אם כך, בוא נפתח עכשיו את הכול.
ערן יעקב: זה לא עניין של נוחיות.
ניסן סלומינסקי: מיכל, ויתרת על הרביזיה?
מיכל בירן: בחשש כבד אבל אני בוחרת להאמין למילות הנוגעים בדבר.
מיכל בירן: לא ויתרתי אבל אני מוכנה שתצביע עליה עכשיו.
ראובן ריבלין: יבואו היועצים המשפטיים ויסבירו לך.
ניסן סלומינסקי: את צריכה לוותר.
מיכל בירן: אני מסירה.
גילה גמליאל: מיכל ומירב הן שתי חברות כנסת היותר מצוינות שיש.
ניסן סלומינסקי: היא הסירה את הרביזיה.
טמיר כהן: זה היה ביטוח לאומי.
שמרית גיטלין שקד: פסקה 56(11), בלוח ב', בטור שכותרתו שיעור בפרט 2.4, במקום 210 יבוא.
שמרית גיטלין שקד: ..
ניסן סלומינסקי: מי בעד לאשר את זה?
ניסן סלומינסקי: להצעה של גילה.
שגית אפיק: ההצעה של גילה, כפי שהוסברה קודם.
שגית אפיק: 40(11).
ראובן ריבלין: היא מגישה הסתייגות וכולנו מקבלים את ההסתייגות.
גילה גמליאל: אז זה עולה כהסתייגות?
ראובן ריבלין: אנחנו נאמץ את זה.
שגית אפיק: זה ייכנס כנוסח הוועדה.
ראובן ריבלין: אני לא מבקש ממך לסמוך עלי, אבל תאמיני לי, יש לי כל כך הרבה ניסיון.
שגית אפיק: הועברו אלינו שלוש הסתייגויות.
שגית אפיק: שתי הסתייגויות עוסקות בהוראת שעה.
שגית אפיק: לאור ההצעה שגילה מציעה, כל הוועדה מחליטה לאמץ אותה, ההסתייגויות האלה נופלות.
רוברט אילטוב: צריך להבין את המחלוקת עם האוצר.
שגית אפיק: נגמרה המחלוקת.
אלעזר שטרן: לא שמעתי שהיא נגמרה.
יעקב ליצמן: נגמרה.
אלעזר שטרן: שהם יגידו לי שנגמר.
מאיר בינג: אם הוראת השעה תהיה לשנתיים.
גילה גמליאל: עד 2015.
גילה גמליאל: אם אתם לא מבינים את ההצעה, אני אסביר עוד פעם.
יעקב ליצמן: לא, לא צריך להסביר.
יעקב ליצמן: די.
ראובן ריבלין: זה שינוי דרמטי מהצעת טופורובסקי.
ניסן סלומינסקי: אנחנו הבנו את ההצעה.
שגית אפיק: הצבעה על הצעתה של גילה להפוך את הנוסח שבפניכם להוראת שעה לשנתיים שתחול על מי שסיים בין השנים 2014 ו-2015.
יצחק כהן: זה משפר את ההצעה של טופורובסקי.
ניסן סלומינסקי: ההצעה – אושרה.
שגית אפיק: לאור אישור ההצעה, כל ההסתייגויות האחרות מתייתרות ואנחנו נמחק אותן.
ניסן סלומינסקי: רבותיי, נעשתה היסטוריה.
ניסן סלומינסקי: סיימנו את חוק ההסדרים.
ניסן סלומינסקי: סיימנו אותו בזמן וסיימנו אותו טוב, באהבה, באחווה, בשלום וברעות.
ראובן ריבלין: כל הכבוד ליושב ראש.
ניסן סלומינסקי: הפחתת תשלומים למוסד לביטוח לאומי
ניסן סלומינסקי: מרב, תסבירי לי מה הולך כאן.
גילה גמליאל: מרב, אני סוגרת אתכם שזה לא נושא חדש ואת אומרת שזה נושא חדש?
גילה גמליאל: אני אומרת לשנתיים ואז אתם לא פוגעים בהישג של ליצמן ושל מרב.
גילה גמליאל: מרב, הגענו להסכמות לרדת מהרביזיה.
גילה גמליאל: מיכל ומרב הן שתי חברות כנסת היותר מצוינות שיש.
ניסן סלומינסקי: הצבעה אושר.
ניסן סלומינסקי: הצבעה ההצעה – אושרה.
ניסן סלומינסקי: לצערי, אנחנו קצת באיחור ואנחנו פותחים את ישיבת ועדת הכספים.